喺 TED 嘅網站入邊
一共有超過一千個演講
我諗你哋多數都會覺得
好勁啊！
但係我就唔係咁諗
我覺得依個係一個難題
因為你諗下，一千個演講意味著
有超過一千個諗法值得我哋傳播
邊有可能
傳播依一千個諗法？
就算你諗住睇曬依一千條片
將所有嘢塞入你個腦
你都需要
超過 250 個鐘
我就計咗條數
每睇一條片造成嘅經濟損失大概係
一萬五千美金
既然佢會引起咁嘅經濟損失
我就諗我哋需要一個解决措施
跟住我會講下我嘅做法
觀望現實情況
有一千個演講
每個演講嘅平均長度係
約 2,300 個英文字
計下個總數
所有演講加起身一共有 230 萬個英文字
係《聖經》嘅三倍
問題就係
一個演講真係需要 2,300 字咩？
可唔可以短啲啊？
如果你想宣揚你嘅諗法
你絕對可以將佢縮到短過 2,300 字
唯一嘅問題係可以縮到幾短啊？
一個演講你最少需要幾個英文字呢？
我諗緊依個問題嘅時候
傳奇作家海明威出現喺我腦海
佢曾經講過依六個英文字
For sale: baby shoes, never worn
（譯︰全新嬰兒鞋出售）
係佢寫過最好嘅小說
我仲見過一個「六字傳記」計劃
所有人都用六個英文字總結佢哋嘅生平
譬如：
「搵到真愛，卻同另一個結緍。」
「生活空虛，好弊。」
——我好鐘意第二個
如果一篇小說可以濃縮成六個英文字
人嘅一生可以用六個英文字黎總結
咁一個演講都只需要六個英文字
中午飯之前就可以聽曬
今日所有演講喇！
（笑聲）
如果將所有演講進行濃縮
就可以由 230 萬英文字減到 6,000
我覺得幾好啊
然後我就開始嗌我所有嘅朋友
用六個英文字總結佢哋最鐘意嘅演講
依啲就係其中一啲例子，我覺得都幾好
譬如話 Dan Pink 關於動機嘅演講︰
「唔要紅蘿蔔，唔要棍，淨係要意義。」
佢講得幾好，未睇過嘅快啲去睇下
依三句基本上就係佢十八分半鐘講嘅嘢
仲有人直接引用演講者嘅說話
例如 Nathan Myhrvold 嘅風格演講
同埋 Tim Ferriss 嘅演講
Tim Ferriss 嘅演講有時比較激動
宜家嘅問題係
如果我想有系統咁總結啲演講
我應該會有好多概要
不過會有好多敵人
所以我需要一個新方法
最好係只需要陌生人嘅
好好彩，有一個叫做 
Mechanical Turk 嘅網站
你可以喺上邊發佈你唔想自己做嘅嘢
譬如話「唔該幫我用三個英文字
總結依篇文章」
我無通過任何低成本國家
嚟完成依個任務
不過我發現我淨係需要用 10 美分
我覺得好鬼平
但係就算係咁
都無可能逐個濃縮曬所有演講
因為如果你計下，有一千個演講
一個演講 10 美分
一個演講需要至少寫兩個概要
因為買返嚟嘅概要有可能質素好差
結果就會變成我要畀幾百蚊美金
所以我又諗到個新方法
我就諗所有演講都係關於
幾個固定嘅話題
如果我唔使人逐個總結
而係一次過畀佢哋 10 個演講
然後要佢哋用六個英文字
總結依 10 個演講
我就可以將成本減少百分之九十
用 60 蚊美金
我就可以將一千個演講
濃縮成 600 個概要
幾好啊！
你哋可能會覺得
10 個演講變成 6 個英文字
根本無可能
事實係有可能嘅
統計學教授 Hans Rosling 嘅例子
可以證明
——我諗你哋都睇過佢嘅演講
佢喺網上有 8 個演講
全部基本上可以用一句話嚟總結
所有演講都係想話我哋知︰
「我哋嘅直覺一啲都唔準。
佢次次都證明我哋係錯嘅。」
講返網上請嘅人
佢哋做出嚟嘅嘢唔係太好
當我嗌佢哋將 10 個演講
縮成 6 個英文字嘅時候
有啲人就偷懶喇！
佢哋都畀啲好行嘅嘢
有哋仲好無恥用六個英文字駁返我
問我最近係咪沉迷於網絡搜尋
我諗唔明點解有人會咁做
有人甚至憑空作個總結出嚟
我唔知啲演講係咪真係有依啲內容
不過
結果真係好令人驚奇
所有我請求嘅演講批次
都得到好多有意義嘅概要
依啲係我比較鐘意嘅
例如所有關於食物嘅演講
有人總結成：
「食物塑造身體、大腦同環境」
我覺得唔錯
關於幸福感嘅：
「努力得到幸福等如邁向不幸。」
到依度
我係由一千個演講開始
濃縮到 600 組六個英文字概要
聽落幾好
但係當你望住依 600 個概要
其實都幾多
然後我就諗，或者可以再濃縮
製造一個概要嘅概要
——我的確做咗依件事
我將依 600 個概要
根據網上評分分成 9 組
然後搵人將佢哋濃縮
今次又有誤解喇！
有人以為我想喺依啲咁精彩嘅演講入邊
搵一句好易上口嘅口號
不過令我驚訝嘅係
再一次，我請嘅人都做到嘢
例如所有有關膽量嘅演講
總結成「人亡」或者「人受難」
或者「總有簡單嘅解決方法」
仲有個令人詫異嘅演講總結成：
「星際古典樂作曲家嘅相。」
依嗰就係精粹所在
宜家我有 9 組非常概要
但係當你做得越耐，你就越唔滿足
就好似精餾釀酒一樣
你想得到最精餾嘅
所以我由一千個演講開始
我想將一千個演講濃縮成六個英文字
百分之 99.9997 嘅縮減率
不過我凈係畀咗 99.5 美金
總經費少於一百美金
今次一共有 50 個概要
25 美分一篇
因為我諗著今次難啲，所以費用會多啲
但不幸，我最初收到嘅結果
其中六個令我有啲失望
你哋應該會同意
佢哋都總結咗 TED 嘅某啲方面
但係感覺佢哋有啲平淡
有或者佢哋都分別總結咗 
TED 嘅一個方面
然後我差唔多要放棄喇！
直到有一晚，我開始組合依啲字
結果發現咗一個好好嘅方法
依個就係
通過眾籌力量、價值 99.5 美金嘅
一千演講六個英文字概要：
Why the worry? I'd rather wonder
（譯︰憂乜鬼？噢就算）
多謝
（掌聲）